Diari Oficial de la Generalitat Valenciana


Sumari del DOGV 1761, del 08-04-1992 (1992/824431)

ORDRE d'11 de març de 1992, de la Conselleria de Treball i Afers Socials, per la qual s'estableixen ajudes complementaries de suport a les escoles taller i cases d'oficis de la Comunitat Valenciana.
------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/03/11/(2)/dof/vci/html**

### Dades del document

Número de DOGV
:   1761

Data del DOGV
:   08-04-1992

Secció del DOGV
:   DISPOSICIONS GENERALS

Número del document
:   1992/824431


Data del document
:   11-03-1992

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre d'11 de març de 1992, de la Conselleria de Treball i Afers Socials, amb la qual s'estableixen ajudes complementàries de suport a les escoles taller i cases d'oficis a la Comunitat Valenciana.  
En el marc de les actuacions de suport a la inserció professional juvenil i amb caràcter complementari del programa d'escoles taller i cases d'oficis, competència de l?INEM, cal establir mesures que coadjuven a millorar la infrastructura i l?equipament d'aquestes, a fi de fomentar la innovació i la diversificació en aquest tipus de programes i, sobretot, l?efecte multiplicador que permeta la seua difusió a altres zones de la Comunitat Valenciana, on genere oportunitats laborals per als joves.  
Per això, d'acord amb la disposició final segona del Decret 12/1992, de 16 de gener, del Govern Valencià, i fent ús de les facultats que confereix la Llei 5/83, de 30 de desembre, de Govern Valencià (DOGV 30.12.83), i del Decret 18/1992, de 3 de febrer, del Govern Valencià, amb el qual s'aprova el Reglament Orgànic i Funcional de la Conselleria de Treball i Afers Socials (DOGV núm. 1.723, del dia 13.02.92).  
ORDENE  
Article primer. Objectius  
La Conselleria de Treball i Afers Socials estableix amb aquesta disposició un programa d'ajudes els objectius del qual són els de millorar substancialment la qualitat formativa de les escoles taller i coses d'oficis i incrementar les possibilitats d'inserció professional, posteriors a la formació, dels seus alumnes beneficiaris.  
La dotació pressupostada per a l?exercici de 1992 suma la quantitat de 571.289.807 PTA, en la línia de subvenció 701/000/92.  
Article segon. Destinataris  
Seran destinataris d'aquestes ajudes les escoles taller i coses d'oficis de titularitat de les administracions locals i entitats sense ànim de lucre en l?àmbit territorial de la Comunitat Valenciana, que es creen en aquest exercici o en el proper, sempre que en aquest cas les actuacions preliminars s'inicien en l?exercici de 1992.  
Excepcionalment es podran acollir als beneficis d'aquest programa les escoles taller i coses d'oficis que hagen estat iniciades en exercicis anteriors i finalitzen enguany o en propers exercicis.  
Article tercer. Requisits  
Les escoles taller i coses d'oficis esmentades en l'article anterior, hauran de reunir els requisits exigits per l?Ordre del Ministeri de Treball i Seguretat Social de 29 de març de 1988 (BOE núm. 77 de 30.03.88) i ser qualificades com a tals pels òrgans competents de l?INEM.  
La referència a l?esmentada Ordre s'estén a la normativa sobre escoles taller i coses d'oficis que puga adoptar-se en qualsevol moment per l'administració de l?Estat i els siga d'aplicació en el moment en què els seus titulars presenten sol·licituds a aquest programa.  
Article quart  
Les ajudes que s'establesquen es concediran en concepte de subvencions de capital, i el seu objecte és el de cofinançar amb l'entitat sol·licitant, i en els percentatges que es detallen a l'article cinquè, aquelles despeses no subvencionables per l'INEM, que responguen a la dotació de projectes, materials, infrastructura i equipament de les escoles taller i coses d'oficis, o amb la inserció professional posterior a aquesta.  
S'entendrà que una despesa en infrastructura o en equipaments està relacionada directament amb l'activitat formativa, quan la seua realització permeta l'adquisició de coneixements teòrics i pràctics en els oficis i professions que s'hi ensenyen, o bé siguen necessaris per donar inici o continuïtat als projectes formatius.  
Es donarà prioritat en aquesta convocatòria a les inversions relacionades amb noves tecnologies i a les destinades a infrastructures de suport a la inserció professional, del tipus dels vivers d'empresa o d'altres amb funcions similars. Igualment es considerarà en la valoració de les ajudes sol·licitades la rendibilitat social de les infrastructures públiques resultants dels projectes presentats.  
Els titulars d'escoles taller i coses d'oficis que es prevegen o que disposen d'un mòdul destinat específicament al medi ambient en el projecte formatiu, podran obtenir ajudes al seu finançament, amb l'informe previ favorable de la Conselleria del Medi Ambient de la Generalitat Valenciana.  
Article cinquè. Quanties  
La quantia de les ajudes podrà assolir fins al 60% del cost de les inversions pels conceptes esmentats en l'article anterior, que es realitzen entre l'u de gener i el trenta-u de desembre d'aquest exercici.  
En aquells casos en què es considere oportú, per les especials característiques dels projectes presentats, les ajudes a què es refereix aquesta disposició podran establir-se mitjançant els oportuns convenis amb les entitats titulars de les escoles taller o coses d'oficis de què es tracte; els esmentats acords regularan les condicions de cofinançament que s'estimen convenients.  
Article sisé. Normes específiques per a la subscripció de convenis  
La subscripció de convenis a què es refereix el paràgraf segon anterior es regirà per la normativa general aplicable als convenis entre la Generalitat Valenciana i les institucions públiques i privades sense ànim de lucre i per les següents regles específiques:  
1. L'objecte dels convenis serà en tot cas, el cofinançament de despeses en projectes, materials, equipament i infrastructura que calga realitzar per als fins formatius i de suport a la inserció professional de les escoles taller i coses d'oficis referits.  
2. S'identificaran les esmentades despeses i la seua incidència en el projecte formatiu, així com el seu cost real d'execució i/o adquisició.  
3. Establiran un termini per a l?execució de la despesa amb possibilitat de prorrogar-lo, i si aquella s'ha de realitzar al llarg de dos o més exercicis pressupostaris, es determinaran els pagaments plurianuals precisos, d'acord amb l'article 29 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana (DOGV núm. 1.588).  
4. Inclourà clàusules de control i seguiment d'allò convingut, bé mitjançant la creació de comissions mixtes o de qualsevol altre instrument que es considere adequat al contingut dels convenis.  
Article seté  
1. Les corporacions locals i entitats sense ànim de lucre que, sent titulars d'una escola taller o cosa d'oficis, bé estiga en funcionament, o bé siga iniciada el 1992, podran sol·licitar les ajudes esmentades en els articles anteriors, i per això dirigiran instància, segons el model annex, al Conseller de Treball i Afers Socials, adjuntant-hi la documentació següent:  
a) Resolució de l?INEM que concedeix les ajudes de l?organisme esmentat.  
b) Certificació de la quantitat consignada, a càrrec de la institució, en el projecte formatiu.  
c) Memòria degudament valorada sobre la necessitat de l'ajuda sol·licitada amb càrrec a aquest programa.  
d) Aportacions d'altres entitats públiques o privades destinades al mateix fi   
2. Les institucions promotores d'una escola taller o cosa d'oficis sobre la qual estiga pendent la resolució de l?INEM esmentada en l'apartat 1, a), podran sol·licitar les ajudes establertes en aquesta disposició, adjuntant a la sol·licitud a què fa referència l'apartat 1 la documentació exigida en l'article nové, apartat 1, a), b) i c) de l?Ordre del Ministeri de Treball i Seguretat Social de 29 de març de 1988, amb la qual es regulen els programes d'escoles taller i coses d'oficis.  
3. El termini per a la presentació de sol·licituds finalitzarà el dia 31 d'octubre de cada exercici en què estiga vigent aquesta ordre.  
Article vuité. Competències i resolució  
Rebudes les sol·licituds i comprovada la documentació, la Direcció General de Formació i Inserció Professional podrà requerir la documentació complementària que estime convenient per resoldre, la qual podrà consistir en la totalitat del projecte formatiu presentat en la direcció provincial de l?INEM corresponent.  
La resolució de les subvencions regulades en aquesta norma s'atribueix al Conseller de Treball i Afers Socials, a proposta del Director General de Formació i Inserció Professional.  
Les resolucions a què es refereix el paràgraf anterior posaran fi a la via administrativa i contra elles sols es podrà interposar recurs de reposició, abans del recurs contenciós administratiu, en el termini d'un mes des de la notificació de la resolució corresponent.  
Article nové. Procediment de pagament i justificació  
El procediment per al pagament i la seua justificació posterior es determinarà en la mateixa resolució de concessió, d'acord amb el que estableixen disposicions vigents de superior rang; i caldrà per al lliurament de qualsevol quantitat que existesca una resolució prèvia de l?INEM que aprove els beneficis del programa d'escoles tallers i coses d'oficis a què fa referència l'article tercer.  
Article deu  
Serà causa suficient de revocació de les ajudes concedides la seua destinació a comeses distintes de les especificades en les resolucions de concessió, encara en el supòsit que s'aplique a altres conceptes en l?àmbit del projecte formatiu d'una escola taller o cosa d'oficis.  
Per altra part, l?incompliment de la programació del projecte formatiu, sobre el qual recaiga resolució anul·latòria, en els termes de l'article 13 de l?Ordre del Ministeri de Treball i Afers Socials, esmentada en l'article segon, determinarà, una vegada que aquella siga ferma, la revocació total de la subvenció concedida.  
Article onze  
La Direcció General de Formació i Inserció Professional, a través dels seus serveis tècnics i administratius, efectuarà el seguiment i control de les ajudes concedides, mentre es desplegue el projecte formatiu de cada escola taller o cosa d'oficis, sense perjudici del que disposa la disposició addicional primera.  
DISPOSICIO TRANSITORIA  
Les sol·licituds presentades abans de l'entrada en vigor d'aquesta ordre seran resoltes d'acord amb l'ordre esmentada en la disposició derogatòria següent.  
DISPOSICIO DEROGATORIA  
Es deroga l?Ordre de la Conselleria de Treball i Seguretat Social de 16 de gener de 1991, per la qual s'estableixen ajudes complementàries de suport a les escoles taller i coses d'oficis a la Comunitat Valenciana (DOGV núm. 1.480, de 08.02.91) tret del que disposa la disposició transitòria.  
DISPOSICIO FINAL  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 11 de març de 1992.  
El Conseller de Treball i Afers Socials,   
MARTIN SEVILLA JIMENEZ  
 ANNEX  
Sol·licitud d'ajudes complementàries de suport a les escoles taller i cases d'oficis de la Comunitat Valenciana  
 , com a alcalde/president  
de (l'ajuntament/la corporació local/ entitat  
sense ànim de lucre), NIF , localitat , província   
c/pl , tel. , facultat per a aquest  
acte per (acord del ple, comissió de govern, etc.), del dia   
Dades de l'entitat bancària de domiciliació de les subvencions  
Entitat bancària codi banc , sucursal ,  
C/Pl , codi suc , núm. de compte   
SOL·LICITE les ajudes establertes en l'Ordre de la Conselleria de Treball i Afers Socials d'11 de març de 1992 (DOGV núm. , d ), per a la dotació d ,  
en l'escola taller/casa d'oficis de la qual és titular aquesta entitat, segons memòria que s'adjunta, i en la quantia d PTA.  
 , ....... d de 1992  
L'Alcalde/President  
Signat :   
CONSELLERIA DE TREBALL I AFERS SOCIALS


Còpia Permalink ELI